Η χρήση του σχήματος της υποτύπωσης στο Παύλειο corpus σε αναφορά με τη Ρητορική του Ελληνορρωμαϊκού κόσμου
Creators: name: Πουλιάκη, Ευγενία Κωνσταντίνου
Publisher: name: Aristotle University of Thessaloniki
Year: 2018
Subjects: Ρητορική του Ελληνορρωμαϊκού κόσμου
Παύλειο corpus
Υποτύπωση
Rhetoric of the Graeco-Roman world
Pauline corpus
Hypotyposis

description: Η παρούσα εργασία διερευνά το ρητορικό σχῆμα της ὑποτυπώσεως στο Παύλειο corpus μέσα στο πλαίσιο της αρχαίας Ρητορικής. Αρχικά, εξετάζεται ο ιδιαίτερα σημαντικός ρόλος της Ρητορικής καθ’ όλη την περίοδο της αρχαιότητας και η ιστορική συνάντησή της με τον Χριστιανισμό. Συνακόλουθα, διερευνάται η χρήση της από τον απ. Παύλο και αναζητείται με προσέγγιση ιστορική και λογοτεχνική το επίπεδο της ρητορικής εκπαίδευσής του. Ακολουθεί η ανάλυση του σχήματος της ὑποτυπώσεως και η κατηγοριοποίησή του στα αρχαία ρητορικά σχήματα διανοίας. Διαπιστώνεται η χρήση του στο φάσμα της διαδεδομένης στον αρχαίο κόσμο εκφραστικής περιγραφής, σε πλήθος γραμματειακών ειδών της αρχαιότητας και παρουσιάζεται η υψηλή του συμβολή στη διαδικασία της πειθούς. Αναδεικνύεται η λειτουργία του μέσω δεκαπέντε υφολογικών τεχνικών, υποδιαιρούμενων σε αυτές που κινητοποιούν τις αισθήσεις (εἰδωλοποιΐα) και το συναίσθημα (ἐνέργεια). Οι τεχνικές μελετώνται σε επιλεγμένα χωρία των παύλειων κειμένων με βάση τη ρητορική μέθοδο ερμηνείας και κατατίθεται ερμηνευτική προσέγγιση για το καθένα από αυτά, αντλώντας και από τους Πατέρες και από τους σύγχρονους ερμηνευτές. Απότοκο της προσέγγισης που προαναφέρθηκε αποτελεί το συμπέρασμα ότι ο Παύλειος λόγος βρίθει υποτυπωτικών στοιχείων, με τα οποία ο απόστολος οπτικοποιεί ενώπιον των χριστιανικών ποιμνίων στα οποία απευθύνεται σημαντικές πτυχές του ευαγγελικού κηρύγματος της αληθείας αλλά και της αποστολικής του διακονίας. Η τεχνική αυτή, διαπερνώντας το Παύλειο corpus στο σύνολό του, λειτουργεί ως ένα ισχυρό ρητορικό εργαλείο για τον ιερό συγγραφέα των επιστολών, δεδομένης της απήχησής της στα αρχαία ακροατήρια. Η εργασία καταλήγει με συμπεράσματα που πιστοποιούν τη χρήση της ὑποτυπώσεως από έναν καλλιεργημένο δεξιοτέχνη του λόγου, ο οποίος ζωντανεύει το μήνυμα του Ευαγγελίου ενώπιον των χριστιανικών κοινοτήτων, θέτοντας τη ρητορική του παιδεία στην υπηρεσία του ευαγγελικού λόγου.
description: This paper explores the rhetorical hypotyposis schema in Corpus Paulinum within the framework of ancient Rhetoric. What is initially examined is the particularly important role of Rhetoric throughout antiquity and its historical encounter with Christianity. Subsequently, the topic explored is its use by Paul the Apostle and the level of his rhetorical education, which is sought through a historical and literary approach. Next comes the analysis of the hypotyposis schema and its classification under the ancient rhetorical thought figures. Its usage in the spectrum of the widespread in the ancient world vivid description is ascertained in a wide range of writing genres of antiquity, while another point presented is its significant contribution to the persuasion process. Its function is set forth through fifteen stylistic techniques, subdivided into those that stimulate senses (idolopoeia) and emotion (energeia). The techniques are studied in selected passages of the Pauline texts based on the rhetorical method of interpretation, and an interpretative approach to each of them is applied, drawing information from the Church Fathers and the contemporary expounders. From the aforementioned approach we reach the conclusion that the word of Paul is full of hypotypotical evidence, through which the apostle makes the Christian flocks which he addresses visualize important aspects of the evangelical preaching of truth as well as of his apostolic ministry. This technique, penetrating Corpus Paulinum in its entirety, functions as a powerful rhetorical device for the holy writer of the epistles, given its appeal to ancient audiences. The work ends with conclusions that certify the use of hypotyposis by a cultivated master of speech, who livens up the message of the Gospel to the Christian communities, putting his rhetorical education at the service of evangelical discourse.